
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Λειτουργία της Υπηρεσίας Στατιστικής της πρώην Νομαρχίας Αττι- 


*ής . 1 

Καθορισμός αριθμού θέσεων και τυπικών προσόντων προσωπικού 
με σχέση εργασίας Ι.Δ. ορισμένου χρόνου που θα προσληφθεί 

στην Γ.Γ. ΕΣΥΕ για κάλυψη υπηρεσιακών αναγκών . 2 

Τροποποίηση ορίων μόνιμου καταφυγίου θηραμάτων Πάρνηθας 3 
Ίδρυση μόνιμου καταφυγίου θηραμάτων στην περιοχή Κοινοτήτων 

Μεσολακκιάς και Παλαιοκώμης Ν. Σερρών . 4 

Καθορισμός όρων και προϋποθέσεων εγγραφών, μετεγγραφών ή 
αποδεσμεύσεων ημεδαπών, αλλοδαπών ή ομογενών αθλητών, 
όλων των αθλημάτων, εκτός ποδοσφαίρου, χρόνος διενέργειας, 
διαδικασία και αρμόδια, για την έγκρισή τους, όργανα» .... 5 
Πρόσληψη ενός ειδικού συνεργάτη, σε κενή οργανική θέση του Δή¬ 
μου, με σύμβαση εργασίας ιδιωτικού δικαίου αορίστου χρόνου . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Αριθ. 13234/4127 (1) 

Λειτουργία της Υπηρεσίας Στατιστικής της πρώην Νομαρχίας Αττικής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του Π.Δ. 
1143/80 «περί Οργανισμού της ΕΣΥΕ» και του Π.Δ. 224/86 
«περί συστάσεως της Γενικής Γραμματείας ΕΣΥΕ», 

β. του Ν. 1558/85 «Κυβέρνηση και Κυβερνητικά Όργανα», 

2. Την Α. 9211/1737/ 3.12.87 απόφαση του Πρωθυπουργού 
και του Υπουργού Εθνικής Οικονομίας με θέμα «Ανάθεση αρμοδιο¬ 
τήτων στους Υφυπουργούς Εθνικής Οικονομίας». 

3. Την 16702/4.3.88 κοινή απόφαση των Υπουργών Προε¬ 
δρίας της Κυβέρνησης, Εσωτερικών και Οικονομικών (ΦΕΚ 150/ 
18.3.1988, τ.Β') με την οποία καταργήθηκε η Νομαρχία Αττικής, 
η αντίστοιχη θέση του Νομάρχη και η Υπηρεσία Στατιστικής στη 
Νομαρχία Αττικής και 

4. Την ανάγκη να συνεχισθεί η λειτουργία της ανωτέρω Υπηρε¬ 
σίας, που καταργήθηκε, για την άσκηση των αρμοδιοτήτων της στις 
Νομαρχίες του Νομού Αττικής στις οποίες δε λειτουργούν αντίστοι¬ 
χες Υπηρεσίες της Γενικής Γραμματείας της Εθνικής Στατιστικής 
Υπηρεσίας της Ελλάδος (Γ.Γ. ΕΣΥΕ) του Υπουργείου Εθνικής Οι¬ 
κονομίας, αποφασίζουμε: 

1. Μέχρις ότου εκδοθούν τα οργανωτικά προεδρικά διατάγματα 


των Νομαρχιών του Νομού Αττικής και μέχρις ότου συσταθούν 
Υπηρεσίες Στατιστικής στις Νομαρχίες του Νομού Αττικής, ορί¬ 
ζουμε ότι η υπηρεσία Στατιστικής της πρώην Νομαρχίας Αττικής 
λειτουργεί στη Νομαρχία Αθηνών και υπάγεται στο Νομάρχη Αθη¬ 
νών. 

2. Η κατά τόπο αρμοδιότητα της ανωτέρω Υπηρεσίας Στατιστι¬ 
κής εκτείνεται σε όλο το Νομό Αττικής, εισηγούμενη κατά λόγο αρ- 
μοδιότητος στον αρμόδιο Νομάρχη. 

3. Η απόφαση αυτή ισχύει από 18.3.1988, ημερομηνία κατάρ¬ 
γησης της Νομαρχίας Αττικής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΑΠΟΣΤ. ΚΑΚΛΑΜΑΝΗΙ Α. ΤΣΟΧΑΤΖΟΠΟΥΛΟΣ 

ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 13676/4261 (2) 

Καθορισμός αριθμού θέσεων και τυπικών προσόντων προσωπικού με 
σχέση εργασίας Ι.Δ. ορισμένου χρόνου που θα προσληφθεί στην Γ.Γ. 
ΕΣΥΕ για κάλυψη υπηρεσιακών αναγκών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της Εθνικής Στατιστικής 
Υπηρεσίας της Ελλάδος» σε συνδυασμό με το άρθρο 35 του Ν. 992/79 
(μέρος τρίτο» Διατάξεις περί της ΕΣΥΕ), 

β. του Π.Δ. 1143/80 «περί οργανισμού της ΕΣΥΕ» και του Π.Δ. 
224/86 «Σύσταση Γεν. Γραμματείας ΕΣΥΕ» 

γ. του Ν. 1558/85 «Κυβέρνηση και Κυβερνητικά Όργανα», 

6. των άρθρων 51,52, 11 και 12 του Ν. 993/79 «περί του επί συμ- 
βάσει εργασίας ιδιωτικού δικαίου προσωπικού του δημοσίου, των ΟΤΑ 
και λοιπών ΝΠΔΔ» όπως τροποποιήθηκαν με το άρθρο 3 του Ν. 
1057/80 «περί του ωραρίου των απασχολουμένων εις υπηρεσίας του 
Δημοσίου κλπ. διατάξεων», 

ε. των άρθρων 2, 6 και 23 του Ν. 1400/83 «τροποποίηση και συ¬ 
μπλήρωση υπαλληλικών διατάξεων», 

στ. του άρθρου 11 παρ. 1 του Ν. 1476/84 «διορισμός σε μόνιμες θέ¬ 
σεις του προσωπικού με σχέση εργασίας ιδιωτικού δικαίου του Δημο¬ 
σίου, των ΝΠΔΔ και άλλες διατάξεις», και 

ζ. του άρθρου 27 του Ν. 1 735/87, «προσλήψεις στο Δημόσιο Τομέα 

κλπ.» και του άρθρου 59 του Ν. 1759/88. 

2. Την Α-9211/1737/ 3.12.87 απόφαση του Πρωθυπουργού και 
του Υπουργού Εθνικής Οικονομίας με θέμα «Ανάθεση αρμοδιοτήτων 
στους Υφυπουργούς Εθνικής Οικονομίας». 

3. Την πάξη αριθ. 222/3.5.1988 του Υπουργού Προεδρίας της Κυ¬ 
βέρνησης με την οποία εγκρίθηκε η πρόσληψη με επιλογή και σχέση ερ¬ 
γασίας Ιδιωτικού Δικαίου ορισμένου χρόνου για την κάλυψη πρόσκαι¬ 
ρων αναγκών παροχής στατιστικών στοιχείων.σε Φορείς του Δημοσίου 
Τομέα και σε διακρατικούς Φορείς. 

4. Την αριθ. 18697/8188/ 11.8.80 κοινή απόφαση των Υπουρ¬ 
γών Συντονισμού και Προεδρίας Κυβερνήσεως με θέμα «Καθορισμός 
τρόπου πρόσληψης προσωπικού με σύμβαση εργασίας Ιδιωτικού Δι¬ 
καίου στην Εθνική Στατιστική Υπηρεσία της Ελλάδος» όπως συμπλη¬ 
ρώθηκε με τις αποφάσεις αριθ. 22540/7225/ 6.10.81 και 13812/ 
4309/ 27.6.86. 

5. Την αριθ. ΔΟ1/13450/11.8.1980 απόφαση του Υπουργού 
I Ιροεδρίας της Κυβέρνησης με την οποία καθορίζεται η διαδικασία επι¬ 
λογής του επί συμβάσει εργασίας Ιδιωτικού Δικαίου προσωπικού του 
Δημοσίου και ΙΝΙΙΔΔ (ΦΕΚ 789/21.8.80. τ.Β"). 

6. Τις εξαιρετικές υπηρεσιακές ανάγκες της Γ.Γ. ΕΣΥΕ, για την κά¬ 
λυψη πρόσκαιρων αναγκών μηχανογραφικής επεξεργασίας στοιχείων 
με σκοπό την παροχή του σε Φορείς του Δημοσίου και σε διακριτικούς 
Φορείς, αποφασίζουμε: 

I. Καθορίζουμε σε πενήντα τον αριθμό των θέσεων των Χειριστών 
Μηχανών ΙΙροπ. Δεδομένων που θα προσληφθεί στη Γ.Γ. Εθνικής Στα¬ 
τιστικής Υπηρεσίας της Ελλάδος, με επιλογή και σχέση εργασίας ιδιω¬ 
τικού δικαίου ορισμένου χρόνου διάρκειας έξι (6) μηνών, που θα δύναται 
να παραταθεί με απόφασή μας. για άλλους έξι (6) μήνες. 

Τυπικά προσόντα των ανωτέρω ορίζονται τα εξής: 

α. Το απολυτήριο Λυκείου ή Εξαταξίου Γυμνασίου ή άλλης ισότιμης 
Σχολής και 

β. Γνώση Χειρισμού Μηχανών Προπαρασκευής Δεδομένων. 

II. Η επιλογή του ανωτέρω προσωπικού θα πραγματοποιηθεί κατό¬ 
πιν πρακτικής δοκιμασίας βάσει της παρ. 3 του άρθρ. 35 του Ν. 992/ 
1 979 και των διατάξεων του κεφ. Δ' του Ν. 993/79, όπως τροποποιή¬ 
θηκε με το άρθρο 3 του Ν. 1057/1980, αφού προηγηθεί ανακοίνωση 
στον ημερήσιο τύπο για την υποβολή αιτήσεων από τους ενδιαφερομέ¬ 
νους. 

III. Οι αποδοχές του ανωτέρω προσωπικού θα καθορίζονται σύμ¬ 
φωνα με το αρθρ. 5 του Ν.Δ. 1198/1972 «περί ρυθμίσεως των όρων 
αμοιβής και εργασίας του επιό σχέσει εργασίας ιδιωτικού δικαίου προ¬ 
σωπικού του Δημοσίου, των ΟΤΑ και ΝΠΔΔ και τροποποιήσεως διατά¬ 
ξεων της περί συλλογικών συμβάσεων εργασίας νομοθεσίας και θα βα¬ 
ρύνουν το έργο αριθ. 088169 1 του Προγράμματος Δημοσίων Επενδύ¬ 
σεων οικον. έτους 1988. 

IV. Το ανωτέρω προσωπικό θα προσληφθεί για χρονικό διάστημα έξι 
(6) μηνών που δύναται να παραταθεί για άλλους έξι (6) μήνες και θα 
απολύεται αυτοδίκαια μετά τη συμπλήρωση των έξι (6) ή δώδεκα (12) 
μηνών από την πρόσληψή του αντίστοιχα, χωρίς υποχρέωση αποζημίω¬ 
σης για το λόγο αυτό από το Δημόσιο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Ιουνίου 1988 

Ο ΥΦΥΠΟΥΡΓΟΙ 

ΓΙΑΝΝΟΣ ΠΑΠΑΝΤΩΝΙΟΥ 

-ψ- 

Αριθ, 78395/2875 (3 ) 

Τροποποίηση ορίων μόνιμου καταφυγίου θηραμάτων Πάρνηθας. 

Ο ΥΠΟΥΡΓΟΣ ΓΕΩΡΓΙΑΣ 

"Εχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 και Ν.Δ. 
86/69. καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975 και της αριθμ. 414985/29.11.1985 (Φ.Ε.Κ. 
75ι/Β/ 18.12.1985)κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την αριθμ. 260347/16.2.87 (Φ.Ε.Κ. 83/Β/ 16.2.1987) κοινή 

απόφαση των Πρωθυπουργού και Υπουργού Γεωργίας, περί ανάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 


3. Την αριθμ. 38071/1973/ 6.5.76 (Φ.Ε.Κ. 691/Β/ 

25.5.1976) απόφασή μας, με την οποία ιδρύθηκε μόνιμο καταφύγιο 
θηραμάτων σε έκταση 42.000 στρεμμάτων στην περιοχή δασοκτήμα¬ 
τος Τατοΐου. 

4. Την αριθμ. 213984/2452/ 23.6.1977 (Φ.Ε.Κ. 615/30.6.77) 
απόφασής μας, με την οποία ενοποιήθηκαν τα καταφύγια θηραμάτων 
που ιδρύθηκαν με τις αριθμ. 38071/1973/ 6.5.76 (Φ.Ε.Κ. 691/Β/ 
25.5.76), 38100/2288/ 15.5.76 (Φ.Ε.Κ. 707/Β/27.5.76), 
69015/3765/ 23.8.76, (Φ.Ε.Κ. 1125/Β/ 10.9.76), 35604/ 
1829/ 15.5.76 (Φ.Ε.Κ. 744/Β/ 4.6.76) αποφάσεις μας, συνολικής 
έκτασης 100.700 στρεμμάτων, για το σαφή καθορισμό των ορίων 
τους, 

5. Τα αριθμ..219/22.1.88, 191/27.4.88 και 2105/6.6.1988 
έγγραφα του Δασαρχείου Πάρνηθας και Δ/νσης Δασών Ν. Ανατολικής 
Αττικής, περί τροποποίησης των ορίων του ανωτέρω μόνιμου καταφυ¬ 
γίου θηραμάτων για το σαφή καθορισμό των ορίων, αποφασίζουμε: 

Τροποποιούμε τα όρια του μόνιμου καταφυγίου θηραμάτων δασο¬ 
κτήματος Τατοΐου, το οποίο καταφύγιο ιδρύθηκε με την αριθμ. 38071/ 
1973/ 6.5.1976 (Φ.Ε.Κ. 691/Β/25.5.76) απόφασή μας και ενοποι¬ 
ήθηκε στην αριθμ. 213984/2452/ 23.6.77 (615/Β/ 30.6.1977) 
απόφασή μας, αυξάνοντες την έκτασή του από 100.700 σε 106.700 
στρέμματα που πληροί τις προϋποθέσεις προς κάλυψη των βασικών 
αναγκών του θηράματος σε ότι αφορά την ησυχία, τροφή και νερό και 
απαγορεύεται το κυνήγι κάθε θηράματος για αόριστο χρόνο, η οποία 
έκταση ορίζεται ως ακολούθως: 

ΒΟΡΕΙΑ: Από τη θέση Σκληρό που βρίσκεται πάνω στη βραχώδη 
κορυφογραμμή Σκήμθι - Αρμενιά και αποτελεί κοινό σημείο των δασών 
Σαλονίκης, Σάλεσι Μπούγα και Μήλεσι Τσαπόχθι, με κατεύθυνση βο¬ 
ρειοανατολική κατηφορίζουν μέχρι τη θέση Λάκα Κοκερέτσα, την οποία 
αφήνουν δεξιά και συνεχίζουν ανηφορικά μέχρι το ύψωμα Κόρμπου 
(570 μ.) Από το ύψωμα Κόρμπου το όριο με κατεύθυνση ανατολική 
περνάει από το ύψωμα Τσαφτέκου (663 μ.) και συνεχίζει με την ίδια 
ανατολική κατεύθυνση ανηφορικά μέχρι το ύψωμα Μάλι - Λιόπα ή 
Αγελαδοκορυφή (722 μ.). Από το ύψωμα αυτό, το όριο, συνεχίζει κατη¬ 
φορικά με κατεύθυνση ανατολική, περνάει το ύψωμα Σκηνή (664 μ.) 
και κατεβαίνει στη θέση Σπηλιές και συναντάει το μεγάλο ρέμα όπου εί¬ 
ναι το μαντρί του Προκάκη. Από τη θέση αυτή, το όριο, με κατεύθυνση 
νότια, ακολουθεί το μεγάλο ρέμα ανηφορικά και φθάνει στη θέση Παθή- 
στρα όπου συμβάλλουν τα δύο ρέματα του Αγ. Μερκούριού και του Μή- 
λεσι - Τσαπόχθι. Από το σημείο αυτό με γενική κατεύθυνση νότια ακο¬ 
λουθεί ανηφορικά το ρέμα του Αγίου Μερκούριού και φθάνει μέχρι την 
Παλιά εκκλησία Αγίου Μερκούριού. Από την εκκλησία αυτή συνεχίζει 
νότια και ανηφορικά ακολουθώντας το ρέμα Αγίου Μερκούριού μέχρι τη 
θέση Κοκαλιάρά όπου συμβάλλουν το ρέμα Παππά και το ρέμα Βαθειά 
Φιλλύκια και το σημείο αυτό είναι κοινό σημείο των δασών Τατόί, Μή¬ 
λεσι - Τσαπόχθι και Αμάλιειο Ορφανοτροφείο. 

Κατά τα λοιπά τα Ανατολικά, Νότια και Δυτικά όρια είναι όπως ανα¬ 
γράφονται στην αριθμ. 213984/2452/ 23.6.1977 (Φ.Ε.Κ. 615/Β/ 

30.6.1977) απόφασή μας. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.1985 (Φ.Ε.Κ. 757/Β/18.12.1985) κοινής 
απόφασης «Μέτρα διαχείρισης της άγριας πτηνοπανίδας». 

Η απόφαση αυτή, που θα ισχύει από το κυνηγετικό έτος 1988-89 να 
δημοσιευθεί στην Εφημερίδα της Κυβερνήσεως. 

Αθήνα, 15 Ιουνίου 1988 

ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 
-♦- 

Αριθ. 78838/2965 (4) 

Ιδρυση μόνιμου καταφυγίου θηραμάτων στην περιοχή Κοινοτήτων Με- 
σολακκιάς και Παλαιοκώμης Ν. Σερρών. 

Ο ΥΠΟΥΡΓΟΣ ΓΕΩΡΓΙΑΣ 

"Εχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6. 7. 
8 του Ν. 177/1975 και της αριθ. 414985/29.11.1985 (Φ.Ε.Κ. 

757/Β/ 18.12.1985) κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας»·. 

2. Την αριθμ. 260347/16.2.1987 (Φ.Ε.Κ. 83/Β/16.2.1987) 
κοινή απόφαση των Πρωθυπουργού και Υπουργού Γεωργίας, περί ανά¬ 
θεσης άσκησης αρμοδιοτήτων στον Υφυπουργό Γεωργίας Κώστα Ται- 
γαρίδα 

3. Γοαρ. 1702/8.6.1988 έγγραφο του Δασαρχείου Σερρών, σε συν¬ 
δυασμό με τη σκοπιμότητα ίδρυσης μόνιμου καταφυγίου θηραμάτων 
για προστασία, ανάπτυξη, αναπαραγωγή και εκμετάλλευση του θηρα- 
ματικού πλούτου και της άγριας πανίδας σχετικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 12.500 στρέμματα μερικώς δα- 
σοσκεπούς έκτασης που πληροί τις προϋποθέσεις προς κάλυψη των βα¬ 
σικών αναγκών του θηράματος σε ότι αφορά την ησυχία, τροφή και νερό 
στην περιοχή των Κοινοτήτων Μεαολακκιάς και Παλαιοκώμης Δασαρ¬ 
χείου Σερρών, της οποίας τα όρια έχουν ως ακολούθως: 

ΑΝΑΤΟΛΙΚΑ: Με αγροτικό δρόμο ΙΙαλαιοκώμης, Άνω Μεσολακ- 
κιάς μέχρι τη θέση Γιαλαντζίδες. 

ΝΟΤΙΑ: Με αγροτικό δρόμο από θέση Γιαλαντζίδες μέχρι συνάντη¬ 
σης Εθνικού δρόμου Θεσ/νίκης - Δράμας. 

ΒΟΡΕΙΑ: Με αγροτικό δρόμο από γέφυρα Παλαιοκώμης μέχρι Ιερό 
ναό Παναγιάς. 

ΔΥΤΙΚΑ: Με Εθνικό δρόμο θεσ/νίκης - Δράμας από τη θέση τρεις 
γέφυρες Μεσολακκιάς μέχρι Γέφυρα Παλαιοκώμης. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθμ. 414985/29.11.1985 (Φ.Ε.Κ. 757/Β/18.12.1985) κοινής 
απόφασης «Μέτρα διαχείρισης της άγριας πτηνοπανίδας». 

Η απόφαση αυτή, που θα ισχύει από το κυνηγετικό έτος 1988-89 να 
δημοσιευθεί στην Εφημερίδα της Κυβερνήσεως. 

Αθήνα, 23 Ιουνίου 1988 

ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 
- ί- 

Αριθ. 16652 ' < 5 > 

Καθορισμός όρων και προϋποθέσεων εγγραφών, μετεγγραφών ή απο¬ 
δεσμεύσεων ημεδαπών, «αλλοδαπών ή ομογενών αθλητών, όλων 

των αθλημάτων, εκτός ποδοσφαίρου, χρόνος διενέργειας, διαδικασία 

και αρμόδια, για την έγκρισή τους, όργανα». 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με 

1. Τις διατάξεις 

α. Του Α.Ν. 397/68 «Περί επανασυστάσεως της Γ.Γ.Α. και των αρ¬ 
μοδιοτήτων αυτής» 

β. Του Ν. 75/75 «Περί οργανώσεως του Εξωσχολικού Αθλητισμού 
και ρυθμίσεως συναφών θεμάτων» (άρθρο 20, παρ. 3) όπως τροποποιή¬ 
θηκαν και συμπληρώθηκαν με τους Νόμους 423/76, 665/77 και 
1070/80. 

γ. Του Ν. 1558/85 «Κυβέρνηση και Κυβερνητικά Όργανα» 

2. Την κοινή απόφαση Υ. 50/85 των Πρωθυπουργού και Υπουργού 
Πολιτισμού «Ανάθεση αρμοδιοτήτων στους Υφυπουργούς Ιωσήφ Βαλυ- 
ράκη και Γεώργιο Παπανδρέου. 

3. Την απόφαση 5/85 του Υφυπουργού Πολιτισμού Ιωσήφ Βαλυ- 
ράκη «Εκχώρηση αρμοδιοτήτων στο Γενικό I ραμματέα Αθλητισμού 
κλπ», αποφασίζουμε: 

Καθορίζονται οι όροι και οι προϋποθέσεις εγγραφής, μετεγγραφής ή 
αποδέσμευσης αθλητή - για κάθε κλάδο άθλησης, εκτός από το ποδό¬ 
σφαιρο - ως εξής: 

ΚΕΦΑΛΑΙΟ ΠΡΩΤΟ 

Όροι και προϋποθέσεις εγγραφής Έλληνα, «αλλοδαπού ή ομογενή 
αθλητή, σε αθλητικά ερασιτεχνικά σωματεία - Δικαιολογητικά - Ακυ¬ 
ρότητες - Κυρώσεις 


Άρθρο 1. 

(Οροι και προϋποθέσεις εγγραφής Έλληνα αθλητή) 

Για την αρχική εγγραφή Έλληνα αθλητή, στη δύναμη οποιοσδήποτε 
ερασιτεχνικού σωματείου, χρειάζεται ο εγγραφόμενος: 

α. Να έχει συμπληρώσει την ηλικία που προβλέπεται από τους Διε¬ 
θνείς Κανονισμούς του οικείου κλάδου άθλησης και από τις σχετικές 
διατάξεις του Καταστατικού ή του Εσωτερικού Κανονισμού της υπερ¬ 
κείμενης, κατά περίπτωση. Αθλητικής Ομοσπονδίας. 

β. Να μην έχει δελτίο εγγραφής (αθλητικής ιδιότητας) σε άλλο Ελλη¬ 
νικό σωματείο, του ίδιου κλάδου άθλησης. 

Άρθρο 2. 

(Δικαιολογητικά) 

Για την, κατά την προηγούμενη παράγραφο, εγγραφή Έλληνα 
αθλητή στη δύναμη σωματείου, χρειάζεται η υποβολή στην οικεία, κατά 
περίπτωση. Αθλητική Ομοσπονδία των ακόλουθων δικαιολογητι- 
κών: 

α. Σχετικού εντύπου (Δελτίου Εγγραφής) σύμφωνα με το πρότυπο 
κάθε Αθλητικής Ομοσπονδίας που υπογράφεται από τον αθλητή, προ- 
κειμένου δε για ανήλικους και έγγραφης συγκατάθεσης, εκείνων που 
ασκούν την γονική μέριμνα. 

Η εν λόγω συγκατάθεση αφορά όλους τους, κατά την έννοια του 
Αστικού Κώδικα, ανήλικους (όσους δεν έχουν συμπληρώσει το 18ο έτος 
της ηλικίας τους) 

β. Πιστοποιητικού Δήμου ή Κοινότητας της Ελλάδας, για την εγ¬ 
γραφή του αθλητή στα οικεία Μητρώα, (ή επικυρωμένου αντιγράφου 
του) ή επικυρωμένης φωτοτυπίας της Αστυνομικής του ταυτότητας ή 
Ληξιαρχικής Πράξης Γέννησης (ή επικυρωμένου φωτοαντιγράφου της) 

γ. Βεβαίωσης στο Δελτίο Εγγραφής, για την υγεία του αθλητή, από 
αθλητίατρο ή παθολόγο ιατρό, σύμφωνα με τις διατάξεις του άρθρου 48 
του Ν. 75/75. 

δ. Δύο φωτογραφιών του αθλητή, τύπου Αστυνομικής ταυτότη¬ 
τας. 

Άρθρο 3. 

(Όροι και προϋποθέσεις εγγραφής αλλοδαπού αθλητή) 

1. Επιτρέπεται η εγγραφή αλλοδαπού αθλητή στη δύναμη Ελληνικού 
σωματείου, σύμφωνα με τις διατάξεις των, κατά περίπτωση. Διεθνών 
Κανονισμών και της Ελληνικής Νοοθεσίας 

2. Απαγορεύεται η συμμετοχή των, κατά την προηγούμενη παρά¬ 
γραφο, εγγραφόμενων αλλοδαπών αθλητών, στα Εθνικά Πρωταθλή¬ 
ματα ή στους Πανελλήνιους Αγώνες, με την επιφύλαξη των παραγρά¬ 
φων 3 και 4 του παρόντος άρθρου. 

3. Κατ' εξαίρεση, επιτρέπεται η συμμετοχή κσ· — χ Εθνικά Πρωτα¬ 
θλήματα ή στους Πανελλήνιους Αγώνες, των νόμιμα εγγραφόμενων σε 
Ελληνικά σωματεία αθλητών. Κυπριακής υπηκοότητας (με την επιφύ¬ 
λαξη της διάταξης της παραγράφου I 3 του άρθρου 8 της παρούσης) κα¬ 
θώς και των από πατρική ή μητρική γραμμή ομογενών. 

4. Κατ’ εξαίρεση, επίσης, επιτρέπεται η συμμετοχή στους οποιοσδή¬ 
ποτε φύσης αγώνες και στα πρωταθλήματα: 

α. Αλλοδαπών αθλητών Επιτραπέζιας Αντισφαίρισης και Αγωνιστι¬ 
κού Μπριτζ, με την απαραίτητη προϋπόθεση ότι κατοικούν στην Ελλάδα 
περισσότερο από τρία (3) χρόνια. 

β. Ενός (1) μόνο αλλοδαπού (άνδρα) αθλητή καλαθοσφαίρισης για 
σωματεία που ανήκουν στην Α1 Εθνική Κατηγορία και ενός (I) μόνο 
αλλοδαπού (άνδρα) αθλητή πετοαφαίρισης για τα σωματεία που ανή¬ 
κουν στις Α1 και Α2 Εθνικές Κατηγορίες, με την προϋπόθεση ότι τα 
σχετικά δικαιολογητικά θα έχουν υποβληθεί στην οικεία Αθλητική Ομο¬ 
σπονδία το βραδύτερο μέχρι την 31.8.1988 

5. Απαγορεύεται η απόκτηση (και η συμμετοχή σε αγώνες) δεύτερου 
αλλοδαπού αθλητή καλαθοσφαίρισης ή πετοαφαίρισης για αντικατά¬ 
σταση του τυχόν ήδη αποκτηθέντος. μέσα στην ίδια αγωνιστική πε¬ 
ρίοδο. 

Άρθρο 4. 

(Όροι και προϋποθέσεις εγγραφής ομογενή αθλητή) 

1. Επιτρέπεται η εγγραφή ομογενή αθλητή στη δύναμη ελληνικού 

σωματείου και μέχρι του αριθμού των δύο (2) για το καθένα. 

Δικαίωμα συμμετοχής σε αγώνες πρωταθλημάτων, έχουν όσοι εγ- 
γράφονται νόμιμα, πριν από την έναρξη των Πρωταθλημάτων. 

2. Για την απόδειξη της ιδιότητας του ομογενή, χρειάζεται η συνυπο- 
βολή - μαζί με την αίτηση εγγραφής και μετά λοιπά δικαιολογητικά 
που ορίζονται, από την παρούσα απόφαση, για τους Έλληνες - και 
υπεύθυνης δήλωσης του Ν.Δ. 105/69, αναφορικά με τα στοιχεία από 
τα οποία προκύπτει αυτή η ιδιότητα. 

3. Με τους ομογενείς εξομοιώνονται και όσοι έχουν διπλή υπηκοό¬ 
τητα, (Ελληνική και άλλη) καθώς και όσοι αποκτήσουν, στο εξής, με 
οποιοδήποτε τρόπο, και την Ελληνική υπηκοότητα καθώς και αλλοδα¬ 
πές αθλήτριες που έχουν νυμφευθεί με Έλληνες υπηκόους και έχουν ζη¬ 
τήσει την απόκτηση της Ελληνικής Ιθαγένειας, σύμφωνα με τις ισχύου- 
σες διατάξεις, ανεξάρτητα από το αν αγωνίστηκαν ή δικαιούνται ν’ 
αγωνιστούν με Εθνική Ομάδα. Η ιθαγένεια του πατέρα ή της πατρικής 
γραμμής ή της μητέρας του ομογενή αθλητή, αποδεικνύεται μόνο με πι¬ 
στοποιητικό εγγραφής στα Μητρώα του οικείου Δήμου ή Κοινότητας 
της Ελλάδας, το οποίο πρέπει να επισυνάπτεται στην αίτηση εγγραφής 
στην οποία επίσης, πρέπει να επισυνάπτεται και βεβαίωση της οικείας 
Αθλητικής Ομοσπονδίας της Χώρας από την οποία προέρχεται, ότι δεν 
ανήκει σε σωματείο της δύναμής της. 

Στην έννοια των σωματείων, δεν περιλαμβάνονται τα Πανεπιστήμια 
και τα Σχολεία. 

4. Ομογενής αθλητής Τουρκικής ή και Τουρκικής υπηκοότητας, έχει 
το δικαίωμα εγγραφής και συμμετοχής, χωρίς οποιοδήποτε περιορισμό, 
στους αγώνες συλλόγων ομογενών από την Τουρκία, που έχουν την 
έδρα τους στην Ελλάδα. 

5. Ομογενής αθλητής εξομοιώνεται με ημεδαπό, σε ο,τι τουλάχιστον 
αφορά τον περιορισμό των δύο (παρ. 1 του παρόντος άρθρου), στις 
ακόλουθες περιπτώσεις: 

α) Οταν παραιτηθεί ή χάσει την υπηκοότητα του ξένου Κράτους, 
εφόσον αυτά βεβαιώνονται με έγγραφο ημεδαπής ή αλλοδαπής Κρατι- 
*ήί Αρχής. 

β) Όταν, έχοντας και την Ελληνική υπηκοότητα από αποδεδειγμένη 
πατρική ή μητρική γραμμή, έχει αγωνιστεί τουλάχιστον, συνολικά ή με¬ 
ρικά. σε τρία (3) τουλάχιστον Εθνικά Πρωταθλήματα της Ελλάδας. Η 
εξομοίωση αρχίζει μετά την ολοκλήρωση του τρίτου, κατά τη σειρά της 
συμμετοχής, πρωταθλήματος. 

6. Ομογενής προερχόμενος από την Τουρκία ή από τη Βόρειο 
Ήπειρο, η καταγωγή του οποίου βεβαιώνεται από Ελληνική Κρατική 
Αρχή· μετά και από Απόφαση του Συμβουλίου Ιθαγένειας, έχει το δικαί¬ 
ωμα να εγγραφεί ελεύθερα στη δύναμη οποιουδήποτε σωματείου της 
Ελλάδος και ν’ αγωνίζεται χωρίς τον περιορισμό της παρ, 1 του παρό¬ 
ντος άρθρου, έστω και αν ο αθλητής είναι γραμμένος σε σύλλογο της 
χώρας από την οποία προέρχεται. 

Αρθρο 5. 

(Ακυρότητες - Κυρώσεις) 

1. Αθλητής που υπογράφει Δελτίο Εγγραφής στη δύναμη σωματείου, 
εδω είναι γραμμένος σε άλλο σωματείο, τιμωρείται με ποινή αποκλει¬ 
σμού ενός (1) έτους απο κάθε αγώνα, με απόφαση της οικείας Αθλητι¬ 
κής Ομοσπονδίας και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρμόζονται και 
στην περίπτωση υπογραφής από τον αθλητή Δελτίων Μετεγγραφής 
υπέρ δυο (2) ή περισσότερων σωματείων, για όσες περιπτώσεις δεν 
απαιτείται συναίνεση του σωματείου. 

3. Προσβολή του αρχικού Δελτίου Εγγραφής αθλητή, για οποιοδή- 

ποτε τυπικό η ουσιαστικό λόγο, δικαιούται ν' ασκήσει σωματείο της 
ίδιας Κατηγορίας με το σωματείο στο οποίο ανήκει ο αθλητής του 
οποίου προσβάλλεται η εγγραφή, επειδή τεκμαίρεται ότι έχει έννομο 
συμφέρον, καθώς επίσης και ο Γενικός Γραμματέας Αθλητισμού, υπέρ 
του Νομού. Γ 

4. Αποκλείεται η προσβολή αρχικού Δελτίου εγγραφής, για οποιοδή- 
ποτε τυπικά ή ουσιαστικό λόγο, μετά την παράλευση ενός (1) έτους από 
την εγγραφή του αθλητή στα Μητρώα της οικείας Αθλητικής Ομοσπον- 


ΚΕΦΑΛΑΙΟ ΔΕΥΤΕΡΟ 

ΜΕΤΕΓΓΡΑΦΕΣ ΑΘΛΗΤΩΝ ΟΜΑΔΙΚΩΝ - 
ΑΤΟΜΙΚΩΝ ΑΘΛΗΜΑΤΑ 

Άρθρο 6. 

(Ομαδικά αθλήματα) 

1. Ομαδικά αθλήματα για την εφαρμογή των διατάξεων της παρού- 
σης, είναι η καλαθοσφαίριση, η πετοσφαίριση, η χειροσφαίριση, η υδατο¬ 
σφαίριση και το αγωνιστικό μπριτζ. 

2. Επιτρέπεται η ελεύθεση μετεγγραφή οποιουδήποτε αθλητή, με τη 
συγκατάθεση του σωματείου του. 

Για να γίνει δεκτή τέτοια αίτηση μετεγγραφής από την αρμόδια Επι¬ 
τροπή Μετεγγραφών, πρέπει να επισυνάπτεται σε αυτή σχετική από¬ 
φαση του Διοικητικού Συμβουλίου του σωματείου που ανήκει ο αθλη¬ 
τής, στην οποία και να αναφέρεται το όνομα του αθλητή και το σωματείο 
στο οποίο θα μετεγγραφεί. 

Κάθε σωματείο έχει το δικαίωμα να εγγράφει στη δύναμή του μέχρι 
τρεις (3) αθλητές από την κατηγορία αυτή. Με την κατάθεση των τριών 
(3) αιτήσεων, κάθε τυχόν άλλη, πέρα από την αριθμό αυτό, απορρίπτε¬ 
ται και ο αθλητής παραμένει, χωρίς άλλη διαδικασία, στη δύναμη του 
σωματείου που ανήκει ήδη. 

3. Αθλητής ηλικίας τουλάχιστον εικοσιεπτά (27) ετών εφόσον τις τε¬ 
λευταίες τρεις (3) αγωνιστικές περιόδους που ανήκει στη δύναμη σωμα¬ 
τείου δε συμμετείχε στην Εθνική Ομάδα ή δεν τιμωρήθηκε για άρνηση 
προσφοράς υπηρεσιών σε αυτή, σύμφωνα με τις διατάξεις του άρθρου 49 
του Ν. 75/75 και στις περιόδους αυτές έχει πάρει μέρος σε λιγότερους 
από τους μισούς αγώνες των διεξαχθέντων αγώνων Πρωταθλημάτων 
και Κυπέλλου του σωματείου του, έχει το δικαίωμα να εγγραφεί σε σω¬ 
ματείο της προτίμησής του, χωρίς τη συγκατάθεση του σωματείου του. 

Κάθε σωματείο έχει το δικαίωμα να εγγράψει στη δύναμή του μόνο 
έναν (1) αθλητή από την Κατηγορία αυτή. Για τον υπολογισμό της τριε¬ 
τίας δεν υπολογίζεται ο χρόνος της τυχόν τιμωρίας του αθλητή, εφόσον 
η Επιτροπή Μετεγγραφών της οικείας Αθλητικής Ομοσπονδίας απο- 
φανθεί ότι η τιμωρία του αθλητή δεν του επιβλήθηκε για να φαλκιδευτεί 
το προαναφερόμενο δικαίωμά του. 

Η διάταξη της παρούσης παραγράφου δεν εφαρμόζεται για τους 
αθλητές που απουσιάζουν στο Εξωτερικό για λόγους σπουδών ή για 
επαγγελματικούς λόγους. 

4. Αθλητής ηλικίας τουλάχιστον τριάντα δύο (32) ετών, εφόσον ανή¬ 
κει για τουλάχιστο δώδεκα (12) συνεχή έτη στο ίδιο σωματείο, έχει το 
δικαίωμα να μετεγγραφεί σε σωματείο της προτίμησής του, χωρίς τη 
συγκατάθεση του σωματείου του. 

Κάθε σωματείο, έχει το δικαίωμα να εγγράψει στη δύναμή του μόνο 
έναν (1) αθλητή από την Κατηγορία αυτή. Σε περίπτωση που ο αθλητής 
παραμείνει και μετά την παρέλευση της δωδεκαετίας αυτής στο ίδιο σω¬ 
ματείο -και εφόσον έχει ηλικία τουλάχιστον τριάντα δύο (32) ετών- τόσο 
το σωματείο του όσο και ο ίδιος ο αθλητής υποχρεούνται, με κοινή δή¬ 
λωσή τους που υποβάλλεται στην οικεία υπερκείμενη Αθλητική Ομο¬ 
σπονδία να καθορίζουν το χρόνο παραμονής του αθλητή στο σωματείο, ο 
οποίος δεν επιτρέπεται να είναι μικρότερος από τρία (3) έτη. 

5. Αθλητής ηλικίας είκοσι τεσσάρων (24) ετών, έχει το δικαίωμα να 
μετεγγραφεί, με υποσχετική επιστολή, σε άλλο σωματείο, μόνο για ένα 
( ) έτος. Μετά το τέλος της χρονικής αυτής διάρκειας, ο αθλητής επι- 

® υτο ^ και<Χ στο σωματείο από το οποίο μετεγγράφηκε. Στον 
αθλητή που επιστρέφει και εφόσον αυτός συνεχίζει να συγκεντρώνει την 
προϋπόθεση του προαναφερόμενου ορίου ηλικίας, είναι δυνατή η εκ νέου 

χορήγηση μετεγγραφής με υποσχετική επιστολή για οποιοδήποτε σω¬ 
ματείο. 

Κάθε σωματείο έχει το δικαίωμα να εγγράψει στη δύναμή του, για 
Χ<Χ ε ^ 3 ° νο ',^° ^ αθλητές από την Κατηγορία αυτή. 

. θλητής που, την τελευταία τριετία πριν τη δημοσίευση της πα- 
ρουσης. δεν αγωνίστηκε σε οποιοδήποτε επίσημο αγώνα του σωματείου 
του, έχει το δικαίωμα να μετεγγραφεί σε σωματείο της προτίμησής του, 
χωρίς τη συγκατάθεση του σωματείου του και χωρίς να απαιτείται η 
συν ρομή οποιουδήποτε άλλου λόγου, εκτός από την έγγραφη συναί- 
νεση εκείνων που έχουν τη γονική μέριμνα, προκειμένου γι’ ανήλικους 

Άρθρο 7. 

(Ατομικά Αθλήματα) 

1. Ατομικά αθλήματα, για την εφαρμογή των διατάξεων της παρού¬ 
σης, είναι όλα τα υπόλοιπα εκτός από αυτά που χαρακτηρίζονται ομα¬ 
δικά στη διάταξη της παρ. 1 του άρθρου 6 της παρούσης. 

2. Αθλητής ο οποίος, κατά την τελευταία διετία από τη δημοσίευση 
της παρούσης (δεν υπολογίζεται ο χρόνος της τυχόν τιμωρίας του, κατά 
την έννοια της διάταξης της παρ. 3 του άρθρου 6 της παρούσης) δε συμ¬ 
μετείχε στην Εθνική Ομάδα ή δεν έχει τιμωρηθεί για άρνηση προσφοράς 
των υπηρεσιών του σε αυτή, σύμφωνα με τη διάταξη του άρθρου 49 του 
Ν. 75/75 ή δεν κέρδισε 1η μέχρι 3η θέση σε Εθνικά Πρωταθλήματα ή 
σε Πανελλήνιους Αγώνες για όλες τις διεθνώς αναγνωρισμένες Κατη¬ 
γορίες ηλικίας ή εφόσον η επίδοση την οποία έχει σημειώσει σε επίση¬ 
μους αγώνες του έτους που ο αθλητής επιθυμεί να ασκήσει το δικαίωμα 
μετεγγραφής του ή του προηγούμενου δεν βρίσκεται στην κατάταξη των 
τριών (3) καλύτερων Ελληνικών επιδόσεων της Κατηγορίας της ηλι¬ 
κίας του, κατά το χρόνο άσκησης του δικαιώματος του ή τον προηγού¬ 
μενο από αυτόν, έχει το δικαίωμα να μετεγγραφεί, με τη συγκατάθεση 
του σωματείου του. 

Προκειμένου να γίνει δεκτή τέτοια αίτηση μετεγγραφής από την αρ¬ 
μόδια Επιτροπή Μετεγγραφών, πρέπει σε αυτή να επισυνάπτεται σχε¬ 
τική απόφαση του Διοικητικού Συμβουλίου του σωματείου στο οποίο 
ανήκει, στην οποία να αναφέρεται το όνομα του αθλητή και το σωματείο 
στο οποίο αυτός θα μετεγγραφεί. 

Ειδικώτερα, στην περίπτωση που ο αθλητής είναι ανήλικος, χρειάζε¬ 
ται η έγγραφη συγκατάθεση εκείνων που ασκούν τη γονική μέριμνα. 

3. Αθλητής ξένης υπηκοότητας, έχει το δικαίωμα να μετεγγραφεί 
μόνο με τους όρους, τις προϋποθέσεις και τους περιορισμούς του άρθρου 
3 της παρούσης. 

4. Αθλητής ατομικού αγωνίσματος που, την τελευταία διετία πριν 
την ισχύ της παρούσης δεν αγωνίστηκε σε κανένα επίσημο αγώνα του 
σωματείου του, έχει το δικαίωμα να μετεγγραφεί σε σωματείο της προ¬ 
τίμησής του, χωρίς τη συγκατάθεση του σωματείου του και χωρίς να 
χρειάζεται η συνδρομή οποιουδήποτε άλλου λόγου, πέρα από την έγ¬ 
γραφη συναίνεση εκείνων που έχουν τη γονική μέριμνα, προκειμένου για 
ανήλικους αθλητές. 

ΚΕΦΑΛΑΙΟ ΤΡΙΤΟ 

Γενικές διατάξεις Μετεγγραφών - Εγγραφών 
και αποδέσμευση 

Άρθρο 8. 

(Έκταση εφαρμογής - Περιπτώσεις) 

1. Οι διατάξεις του παρόντος άρθρου, εκτός αυτής της παρ. 15, 
εφαρμόζονται για όλα τα ομαδικά και τα ατομικά αθλήματα. 

2. Επίσημος αγώνας θεωρείται κάθε εκδήλωση που οργανώνεται 
από την οικεία Αθλητική Ομοσπονδία ή γίνεται με την έγκρισή της. 

3. Οι διατάξεις των άρθρων 6 παρ. 6 και 7, παρ. 4 της παρούσης δεν 
εφαρμόζονται για τους αθλητές που απουσιάζουν, για λόγους σπουδών 
ή για επαγγελματικούς λόγους, στο Εξωτερικό. 

4. Αθλητής, ηλικίας μέχρι δέκα (10) ετών, έχει το δικαίωμα, να με¬ 
τεγγραφεί ελεύθερα για μία (1) φορά, σε σωματείο της προτίμησής του, 
χωρίς τη συγκατάθεση του σωματείου του και με έγγραφη συναίνεση 
εκείνων που έχουν τη γονική μέριμνα. 

5. Αθλητής που, κατά την τελευταία διετία πριν από τη δημοσίευση 
της παρούσης, δε συμμετείχε σε Εθνική Ομάδα ή δεν τιμωρήθηκε κατ 
εφαρμογή των διατάξεων του άρθρου 49 του Ν. 75/75 ή (προκειμένου 
και μόνο για ατομικά αθλήματα) δεν έχει καταλάβει 1η μέχρι 3η θέση 
σε Πανελλήνιους Αγώνες ή σε Εθνικά Πρωταθλήματα στην κατηγορία 
Ανδρών - Εφήβων και η επίδοσή του δεν βρίσκεται στις τρεις (3) πρώτες 
θέσεις της κατάταξης επιδόσεων του έτους μετεγγραφής του ή του 
προηγούμενου απ’ αυτό, για οποιαδήποτε κατηγορία ηλικίας και μετοί¬ 
κησε, είτε λόγω εγγραφής του σε Ανώτερο ή Ανώτατο Εκπαιδευτικό 
Ίδρυμα της ημεδαπής, είτε λόγω μετάθεσης ή διορισμού του σε δημόσια 
θέση ή σε θέση ΝΠΔΔ ή Ν.Π.Ι.Δ. (που, για την επιτέλεση του έργου τους 
επιχορηγούνται από την Πολιτεία) η Επιχείρηση που η πλειοψηφία του 
Μετοχικού Κεφαλαίου της ανήκει στο Δημόσιο-και εφόσον υπηρετεί 
περισσότερο από ένα (1) χρόνο- έχει το δικαίωμα να μετεγγραφεί, χωρίς 
τη συγκατάθεση του σωματείου του, σε σωματείο της προτίμησής του 


που έχει όμως, την έδρα του στην πόλη όπου είναι το Εκπαιδευτικό 
Ιδρυμα στο οποίο σπουδάζει ή η Υπηρεσία στην οποία έχει διοριστεί, με 
την απαραίτητη, όμως, προϋπόθεση ότι η πόλη που σπουδάζει ή υπηρε¬ 
τεί απέχει περισσότερο από διακόσια πενήντα (250) χιλιόμετρα από την 
πόλη που εδρεύει το σωματείο του. 

Μετά την αποφοίτησή του από το Εκπαιδευτικό Ίδρυμα ή την επανα¬ 
τοποθέτησή του στη Δημόσια (ή Δημόσιου χαρακτήρα) θέση από την 
οποία προήλθε και με την κατάθεση της σχετικής βεβαίωσης στην οι¬ 
κεία Αθλητική Ομοσπονδία, ο αθλητής επανέρχεται αυτοδίκαια και 
αμέσως στο σωματείο από το οποίο μετεγγράφηκε. 

Για τους αθλητές που μετεγγράφονται για λόγους σπουδών, ως χρό¬ 
νος φοίτησης νοείται ο νόμιμος χρόνος των ετών σπουδών, αυξημένος 
κατά ένα (1) έτος. 

Εφόσον και μετά την παρέλευση του ανωτέρω χρονικού διαστήματος 
ο αθλητής δεν έχει αποφοιτήσει, επανέρχεται αυτοδίκαια και αμέσως 
στο σωματείο από το οποίο έχει μετεγγραφεί και στο οποίο, πάντως, δεν 
έχει το δικαίωμα της επιστροφής, έστω και λόγω μετοίκησης, πριν από 
το τέλος των σπουδών του. 

Αθλητής ο οποίος μετεγγράφεται κατά τον παραπάνω τρόπο, δεν 
έχει το δικαίωμα μετεγγραφής σε άλλο σωματείο του τόπου μετοίκησής 
του. 

Κατ’ αξαίρεση, είναι δυνατή η επάνοδός του, κατά τα άνω, μετεγ- 
γραφόμενου λόγω σπουδών αθλητή στο αρχικό σωματείο από το οποίο 
μετακινήθηκε, πριν την αποφοίτησή του, με την απαραίτητη όμως 
προϋπόθεση της συγκατάθεσης του σωματείου στο οποίο έχει μετεγγρα¬ 
φεί, λόγω σπουδών. 

6. Αθλητής που δεν συμμετείχε σε Εθνική Ομάδα την τελευταία διε¬ 
τία (ή δεν τιμωρήθηκε κατ' εφαρμογή των διατάξεων του άρθρου 49 
του Ν. 75/75 ή, προκειμένου για ατομικά αθλήματα, δεν έχει κερδίσει 
1η έως 3η νίκη σε Πανελλήνιους Αγώνες ή σε Εθνικά Πρωταθλήματα 
για όλες τις διεθνώς αναγνωρισμένες Κατηγορίες και για αποδεικνυό- 
μενους. πλήρως, επαγγελματικούς λόγους του ίδιου -ή και των δύο γο¬ 
νέων του αν είναι ανήλικος (ή άγαμος και ζει μαζί τους)- μετοικεί σε 
τόπο που απέχει περισσότερο από διακόσια πενήντα (250) χιλιόμετρα 
από την έδρα του σωματείου του, η δε διαμονή του στο καινούργιο τόπο 
διαρκεί, αποδεδειγμένα, περισσότερο από ένα (I) έτος, έχει το δικαίωμα 
να μετεγγραφεί ελεύθερα σε σωματείο του τόπου της νέας του κατοι¬ 
κίας. 

Εφόσον ο αθλητής αυτός επανεγκατασταθεί στον τόπο της αρχικής 
του κατοικίας μετεγγράφεται από το σωματείο από το οποίο προέρχεται 
με αίτηση που μπορεί να γίνει και από το ενδιαφερόμενο σωματείο. 

7. Αθλητής που εγγράφηκε στη δύναμη σωματείου τουλάχιστο δύο 
(2) έτη πριν από τη δημοσίευση της παρούσης και στο διάστημα αυτό 
δεν έλαβε μέρος σε οποιοδήποτε επίσημο ή φιλικό αγώνα του σωματείου 
του, είναι ελεύθερος και έχει το δικαίωμα να εγγραφεί σε σωματείο της 
προτίμησής του. 

Η μη συμμετοχή αποδεικνύεται με έγγραφο της οικείας Αθλητικής 
Ομοσπονδίας, το οποίο οφείλει να προσκομίσει ο αθλητής. 

Η διάταξη αυτή δεν εφαρμόζεται για τους αθλητές που, από υπαιτιό- 
τητά τους, δεν έλαβαν μέρος σε αγωνιστικές εκδηλώσεις του σωματείου 
τους. Στην περίπτωση αυτή, το σωματείο πρέπει να αποδείξει ότι ο 
αθλητής είχε κληθεί εγγράφως και δεν προσερχόταν στις αγωνιστικές 
εκδηλώσεις του. 

8. Αθλητής που δε συμπεριλαμβάνεται στον πίνακα των εν εν:·„· ν 'ία 
αθλητών (σε όποια αθλήματα ισχύει αυτός ο θεσμός) θεωρείται ότι απο- 
δευσμεύθηκε από το σωματείο του και έχει το δικαίωμα να μετεγγραφεί 
ελεύθερα σε σωματείο της προτίμησής του, εφόσον η μετεγγραφή του 
δεν απαγορεύεται από τις οικείες ειδικές διατάξε.ς της παρούσης. 

Κάθε σωματείο έχει το δικαίωμα να εγγράψει στη δύναμή του μέχρι 
δύο (2) αθλητές από αυτή την Κατηγορία. 

9. Η διαδικασία μετεγγραφής αλλοδαπού αθλητή υπόκειται στους 
όρους των αντίστοιχων διεθνών Κανονισμών, της Ελληνικής Νομοθε¬ 
σίας καθώς και του άρθρου 3 της παρούσης. 

Προκειμένου για Κύπριους υπηκόους αθλητές που ανήκαν ή ανήκουν 
στη δύναμη Κυπριακών σωματείων, επιτρέπεται η μετεγγραφή τους, με 
τη συγκατάθεση του σωματείου τους, σε Ελληνικό σωματείο, εφόσον 
σπουδάζουν σε Ανώτερο ή Ανώτατο Ελληνικό Εκπαιδευτικό Ίδρυμα και 
για χρονικό διάστημα που δεν επιτρέπεται να υπερβαίνει τα νομοθετη¬ 
μένα έτη σπουδών στην οικεία Σχολή, συν ένα. 

Μετά τη συμπλήρωση του παραπάνω χρονικού διαστήματος και ανε¬ 
ξάρτητα αν ο αθλητής αυτός εγγράφεται ή μετεγγράφεται σε άλλο Ελ¬ 
ληνικό Εκπαιδευτικό Ίδρυμα, επανέρχεται αμέσως και αυτοδίκαια στο 
Κυπριακό σωματείο από το οποίο προήλθε, χωρίς σε αυτή την περί¬ 
πτωση να έχει το δικαίωμα να κάνει, εκ νέου, χρήση της παρούσης διά- 

τάξης για την παραμονή του ή τη μετεγγραφή του σε Ελληνικό σωμα¬ 
τείο. 

Κατ’ εξαίρεση, στην περίπτωση που μετά τη συμπλήρωση του προα- 
ναφερόμενου χρονικού διαστήματος, ο αθλητής εγκαθίσταται μόνιμα 
στην Ελλάδα, παραμένει στο σωματείο στο οποίο έχει εγγραφεί με την 
απαραίτητη προϋπόθεση της συγκατάθεσης του Κυπριακού σωματείου 
στο οποίο ανήκει. 

Κάθε σωματείο έχει το δικαίωμα να αποκτά, κάθε χρόνο, ένα (1) 
αθλητή αυτής της περίπτωσης, κατά άθλημα. 

Σε περίπτωση που Κύπριος αθλητής περατώσει τις σπουδές του μετά 
τη λήξη του χρονικού διαστήματος που επιτρέπονται οι μετεγγραφές, 
παραμένει στο (Ελληνικό) σωματείο που ανήκει, μέχρι τη νέα περίοδο 
μετεγγραφών. 

Η διάταξη αυτή εφαρμόζεται μόνο για τους αθλητές που ολοκληρώ¬ 
νουν τις σπουδές τους, μέσα στα χρονικά περιθώρια, που τίθενται από 
την παρούσα διάταξη. 

10. Αθλητής έχει το δικαίωμα να μετεγγραφεί ελεύθερα στην πε¬ 
ρίοδο μετεγγραφών, σε οποιοδήποτε σωματείο της προτίμησής του, αν 
το σωματείο που ανήκει διαλύθηκε με τελεσίδικη δικαστική απόφαση ή 
διαγράφηκε από τη δύναμη της οικείας Αθλητικής Ομοσπονδίας με 
απόφαση της Γενικής Συνέλευσης των Μελών της ή ανέστειλε επί μία 
(1) αγωνιστική περίοδο τη δραστηριότητα του αθλήματος στο οποίο επι¬ 
δίδεται ο ενδιαφερόμενος αθλητής, η δε αναστολή της δραστηριότητας 
του αθλήματος δεν οφείλεται σε λόγους ανώτερης βίας. 

Ως αναστολή δραστηριότητας θεωρείται και η αφαίρεση του δικαιώ¬ 
ματος ψήφου του σωματείου κατά την τακτική Γενική Συνέλευση της οι¬ 
κείας Αθλητικής Ομοσπονδίας, σύμφωνα με τις διατάξεις της παρ. 5 
του άρθρου 13 του Ν. 75/75, εφόσον ο οικείος κλάδος άθλησης έχει 
ιδρυθεί τουλάχιστον τέσσερα (4) έτη πριν από την, κατά των άνω. Γε¬ 
νική Συνέλευση, η δε έλλειψη των προϋποθέσεων των διατάξεων του 
ανωτέρω Νόμου δεν οφείλεται σε γεγονότα ανώτερης βίας. 

Αν το έγγραφο της τελεσίδικης διάλυσης ή της τελεσίδικης διαγρα¬ 
φής από τη Γ ενική Συνέλευση κατατεθεί, από οποιοδήποτε έχει έννομο 
συμφέρον, στην οικεία Αθλητική Ομοσπονδία, ο αθλητής ελευθερώνεται 
αυτοδίκαια και έχει το δικαίωμα να μετεγγραφεί σε οποιοδήποτε σωμα¬ 
τείο της προτίμησής του, σύμφωνα με τη διαδικασία που καθορίζεται με 
την παρούσα. 

1 1. Αθλητής, ο οποίος ανήκει στη δύναμη Σχολείου ή Σχολής 
οποιασδήποτε φύσης, που μετέχει υπό μορφή σωματείου σε αγώνες των 
οικείων Αθλητικών Ομοσπονδιών, έχει το δικαίωμα να εγγραφεί ελεύ¬ 
θερα σε σωματείο της προτίμησής του, όταν παύσει να έχει την ιδιότητα 
του μαθητή ή φοιτητή, εφόσον δεν έχει υπογράψει δελτίο σε σωματείο, 
κατά το χρόνο της φοίτησής του στο Σχολείο ή στο Σχολή. 

12. Αθλητής που έχει διαγράφει, λόγω ποινής, από τη δύναμη σω¬ 
ματείου με απόφασή του ή με απόφαση της οικείας Αθλητικής Ομο¬ 
σπονδίας ή ο οποίος στερήθηκε τη φίλαθλη ιδιότητά του, έχει το δικαί¬ 
ωμα να έγγραφά, πάλι, σαν αθλητής του σωματείου του, μετά την πα¬ 
ρέλευση τριετίας από την τελεσιδικία της σχετικής απόφασης. 

Ειδικά, όμως, στην περίπτωση που η στέρηση της φίλαθλης ιδιότη¬ 
τας επιβάλλεται για διάστημα μεγαλύτερο από τρία (3) έτη. ο αθλητής 
έχει το δικαίωμα να εγγραφεί πάλι ως αθλητής, μόνο μετά την παρέ¬ 
λευση του χρόνου που στερήθηκε τη φίλαθλη ιδιότητά του. Αν για τη 
στέρηση της φίλαθλης ιδιότητας ευθύνεται το σωματείο του, ο αθλητής 
έχει το δικαίωμα να εγγράφει σε οποιοδήποτε σωματείο, μετά την παρέ¬ 
λευση τριετίας από την τελεσιδικία της σχετικής απόφασης. 

13. Απαγορεύεται αθλητής ν αγωνιστεί, στην ίδια αγωνιστική πε¬ 
ρίοδο, σε δύο (2) διαφορετικά σωματεία, σε αγώνες που διοργανώνονται 
στην Ελλάδα από την οικεία Αθλητική Ομοσπονδία, καθώς επίσης και 
σε αγώνες αλλοδαπής Αθλητικής Ομοσπονδίας του ίδιου αθλήμα¬ 
τος. 

14. Απαγορεύεται η χορήγηση μετεγγραφής σε αθλητή που έχει εγ¬ 
γραφεί σε οποιοδήποτε σωματείο από μετεγγραφή ή λόγω αποδέσμευ- 
σης. πριν από την παρέλευση διετίας από τη μετεγγραφή ή από την απο¬ 
δέσμευση. 

15. Απαγορεύεται η μετεγγραφή κολυμβητή, υδατοσφαιριστή, ή κα¬ 

ταδύτη. στο πρόσωπο του οποίου συντρέχει ένα από τα κωλύματα που 
προβλέπονται από την παρούσα, με οποιαδήποτε από τις παραπάνω 
τρεις (3) ιδιότητες. ν 


ΚΕΦΑΛΑΙΟ ΤΕΤΑΡΤΟ 
Διαδικασία Μετεγγραφών 

Άρθρο 9. 

(Πενταμελείς Επιτροπές Μετεγγραφών) 

1. Σε κάθε Αθλητική Ομοσπονδία συγκροτείται, με απόφαση του 
Διοικητικού της Συμβουλίου (της οποίας αντίγραφο κοινοποιείται υπο¬ 
χρεωτικά στη Γενική Γραμματεία Αθλητισμού) το μήνα Ιούλιο κάθε 
έτους. Πενταμελής Επιτροπή, η οποία είναι αρμόδια να αποφασίζει για 
κάθε αίτηση μετεγγραφής του οικείου αθλήματος. 

2. Η ανωτέρω Επιτροπή αποτελείται από τον Πρόεδρο ή έναν Αντι¬ 
πρόεδρο της κάθε Αθλητικής Ομοσπονδίας ως Πρόεδρο, το Γενικό ή Ει¬ 
δικό Γραμματέα της ή έναν από τα Μέλη του Διοικητικού της Συμβου¬ 
λίου και από τρεις φιλάθλους οι οποίοι, τουλάχιστον τα πέντε προηγού¬ 
μενα έτη, δε μετείχαν στο Διοικητικό Συμβούλιο οποιουδήποτε αθλητι¬ 
κού σωματείου, οποιουδήποτε βαθμού. 

3. Η απόφαση της Επιτροπής Μετεγγραφών (εγκριτική ή απορρι¬ 
πτική) πρέπει να υποβάλλεται στην οικεία Αθλητική Ομοσπονδία, μέσα 
σε αποκλειστική προθεσμία είκοσι (20) ημερών από τη λήξη της προθε¬ 
σμίας μετεγγραφών που ορίζεται στο άρθρο 10 της παρούσης. 

Ειδικά προκειμένου για την Ελληνική Κολυμβητική Ομοσπονδία Φι¬ 
λάθλων (ΕΚΟΦ), η προαναφερόμενη προθεσμία ορίζεται σε ογδόντα 
(80) ημέρες. 

4. Η κατά τα άνω απόφαση της Επιτροπής Μετεγγραφών, επικυρώ¬ 
νεται υποχρεωτικά από το Διοικητικό Συμβούλιο της οικείας Αθλητικής 
Ομοσπονδίας. 

Αν η σχετική απόφαση δεν εκδοθεί στην προβλεπόμενη από την παρ. 
3 του παρόντος άρθρου προθεσμία, η μετεγγραφή θεωρείται συντελε¬ 
σμένη. 

5. Κατά της επικυρωτικής απόφασης, επιτρέπεται προσφυγή στο 
ΑΣΕΑΔ, μέσα σε αποκλειστική προθεσμία δεκαπέντε (15) ημερών από 
την επίδοσή της, κατά τους όρους και τη διαδικασία των διατάξεων των 
άρθρων 38 - 40 του Ν. 75/75. 

Εφόσον περάσει άπρακτη η πιο πάνω προθεσμία, η απόφαση επικυ¬ 
ρώνεται οριστικά. 

6. Η Επιτροπή Μετεγγραφών, σε περίπτωση που πιθανολογεί παρά¬ 
βαση από οποιοδήποτε σωματείο των όρων και των προϋποθέσεων με- 
τεγγραφής αθλητή, από οποιοδήποτε φυσικό ή νομικό πρόσωπο, έχει το 
δικαίωμα, με αιτιολογημένη απόφασή της, να απορρίψει την αίτηση με- 
τεγγραφής και να εισηγηθεί στην οικεία Αθλητική Ομοσπονδία την πα¬ 
ραπομπή των υπεύθυνων στην Επιτροπή Φίλαθλης Ιδιότητας (ΕΦΙ), 
της οποίας τυχόν απαλλακτική απόφαση δεν ανατρέπει την απορριπτική 
απόφαση της Επιτροπής Μετεγγραφών. 

7. Δεν εμπίπτει στις διατάξεις για την ΕΦΙ η μετεγγραφή, με συναί¬ 
νεση του σωματείου, αν συνομολογηθεί με ανταλλαγή αθλητών του 
ίδιου αθλήματος. 

8. Κατά την εκδίκαση των αιτήσεων μετεγγραφών, έχουν το δικαί¬ 
ωμα να παρευρίσκονται και εκπρόσωποι των ενδιαφερομένων σωμα¬ 
τείων, καθώς και οι μετεγγραφόμενοι αθλητές. 

Η παρουσία τους δεν είναι υποχρεωτική για τη λήψη απόφασης. 

Άρθρο 10. 

(Χρονικό Διάστημα μετεγγραφών) 

1. Το χρονικό διάστημα, μέσα στο οποίο επιτρέπεται η κατάθεση αι¬ 
τήσεων μετεγγραφής για οποιοδήποτε λόγο, ορίζεται ως εξής, με την 
επιφύλαξη της διάταξης της περίπτωσης β της παρ. 4 του άρθρου 3 της 
παρούσης, σε ό,τι αφορά την απόκτηση αλλοδαπών αθλητών καλαθο¬ 
σφαίρισης και πετοσφαίρισης: 
α. ΟΜΑΔΙΚΑ ΑΘΛΗΜΑΤΑ 
"Καλαθοσφαίριση 21-31 Ιουλίου 
"Πετοσφαίριση 15-30 Ιουλίου 
"Υδατοσφαίριση 15-30 Οκτωβρίου 
"Χειροσφαίριση 1-15 Ιουλίου 
"Αγών Μπριτζ 1-15 Ιουλίου 
β. ΑΤΟΜΙΚΑ ΑΘΛΗΜΑΤΑ 

Στίβος, Κολύμβηση, Κωπηλασία, Τεχνική Κολύμβηση και Ιστιο¬ 
πλοΐα 1-15 Οκτωβρίου 

"Ποδηλασία 1-15 Νοεμβρίου 

*Για όλα τα λοιπά 1-15 Σεπτεμβρίου 

2. Ειδικά για τις περιπτώσεις μετεγγραφών αθλητών που αποδε- 
σμεύονται (όπου από τις διατάξεις Καταστατικών ή Εσωτερικών Κανο¬ 
νισμών Αθλητικών Ομοσπονδιών προβλέπεται ο θεσμός της αποδέ¬ 
σμευσης) το χρονικό διάστημα ορίζεται ως εξής: 

α. ΟΜΑΔΙΚΑ ΑΘΛΗΜΑΤΑ 
*Καλαθοσφαίριση 11-20 Αυγούστου 
*Πετοσφαίριση 8-16 Αυγούστου 
*Υδατοσφαίριση 5-15 Νοεμβρίου 
*Χειροσφαίριση 25 Ιουλίου - 5 Αυγούστου 
*Αγών Μπριτζ 25 Ιουλίου - 5 Αυγούστου 
β. ΑΤΟΜΙΚΑ ΑΘΛΗΜΑΤΑ 

*Στίβος, Κολύμβηση, Κωπηλασία και Ιστιοπλοΐα 20 - 30 Οκτω¬ 
βρίου 

*[ ια όλα τα λοιπά 20 - 30 Σεπτεμβρίου 

3. Σε κάθε περίπτωση που ο αθλητής μετεγγράφεται και δεν έχει τε¬ 
λειώσει η αγωνιστική περίοδος του οικείου αθλήματος, αυτός παραμένει 
και αγωνίζεται με το αρχικό σωματείο του, μέχρι τη λήξη της αγωνιστι¬ 
κής περιόδου που καθορίζεται με απόφαση του Διοικητικού Συμβουλίου 
της υπερκείμενης Αθλητικής Ομοσπονδίας. 

ΚΕΦΑΛΑΙΟ ΠΕΜΠΤΟ 
Τελικές Διατάξεις 

Άρθρο 11. 

(Καθορισμός λεπτομερειών) 

Το Διοικητικό Συμβούλιο κάθε Αθλητικής Ομοσπονδίας έχει το δι¬ 
καίωμα να καθορίζει συμπληρωματικές λεπτομέρειες που δεν προβλέ- 
πονται από την παρούσα, και με την απαραίτητη προϋπόθεση ότι δεν την 
καταστρατηγούν, άμεσα ή έμμεσα. 

Άρθρο 12. 

(Έννοια όρων) 

Όπου στην παρούσα αναφέρεται «Ομοσπονδία», νοείται και η υπερ¬ 
κείμενη Ένωση ή Σύνδεσμος του αθλήματος, όπου δε αναφέρεται αθλη¬ 
τής, νοείται και αθλήτρια (εξαιρουμένης της διάταξης της περίπτωσης β 
της παρ. 4 του άρθρου 3 του πρώτου Κεφαλαίου της παρούσης). 

Άρθρο 13. 

(Τήρηση όρων διατάξεων προγε 
νέστερων Τπουργ. Αποφάσεων) 

Αθλητής ο οποίος, σύμφωνα με τις διατάξεις προγενέστερων Υπουρ¬ 
γικών Αποφάσεων, έχει πάρει μετεγγραφή για την οποία υπάρχουν δε¬ 
σμευτικοί όροι, δεν έχει το δικαίωμα να πάρει νέα μετεγγραφή, αν δεν 
τηρήσει τους όρους που έχουν τεθεί. 

Άρθρο 14. 

(Υπολογισμός ηλικίας) 

1. Όπου απαιτείται η συνδρομή (προϋπόθεση) ορισμένης ηλικίας, για 
τον υπολογισμό της λαμβάνεται υπόψη, ως ημέρα γέννησης, αυτή που 
προκύπτει από το Πιστοποιητικό Γέννησης του αθλητή, που αποδεικνύ- 
εται με Ληξιαρχική Πράξη εγγραφής του στα Μητρώα του οικείου Δή¬ 
μου ή Κοινότητας. 

2. Ειδικά προκειμένου για τα αθλήματα της ΕΚΟΦ, για τον υπολο¬ 
γισμό της ηλικίας λαμβάνεται υπόψη το έτος γέννησης. 

Άρθρο 15. 

(Υπολογισμός προθεσμιών) 

Για τον υπολογισμό προθεσμιών λαμβάνεται υπόψη η ημερομηνία 
δημοσίευσης της παρούσης στην Εφημερίδα της Κυβερνήσεως. 


Άρθρο 16. 

(Συγχώνευση σωματείων 
ή τμημάτων σωματείων 

Σε ό,τι αφορά τη μετακίνηση αθλητών, οποιοσδήποτε κλάδου άθλη¬ 
σης, που οφείλεται στη συγχώνευση σωματείων ή τμημάτων σωμα¬ 
τείων, εφαρμόζονται οι διατάξεις της οικείας Υπουργικής Απόφασης 
που προβλέπεται από τη διάταξη του άρθρου 31 του Ν. 1646/86 
(ΦΕΚ 138/Α/18.9.86). 

Άρθρο 17. 

(Έναρξη ισχύος) 

Η ισχύς της παρούσης αρχίζει από την ημέρα της δημοσίευσής της 
στην Εφημερίδα της Κυβερνήσεως καταργουμένης κάθε προγενέστερης 
σχετικής. 

Η απόφαση αυτή να δημοσιευθεϊ στην Εφημερίδα της Κυβερνή¬ 
σεως. 

Αθήνα. 21 Ιουνίου 1988 

Με εντολή Υπουργού 
Ο Γενικός Γραμματέας 
ΔΗΜΗΤΡΗΣ Κ. ΣΑΡΡΗΣ 
-+- 

Αριθ. 15526 (6) 

ΑΠΟΦΑΣΗ ΔΗΜΑΡΧΟΥ ΑΡ1ΘΜ. 97/88 
Πρόσληψη ενός ειδικού συνεργάτη, σε κενή οργανική θέση του Δήμου, 
με σύμβαση εργασίας ιδιωτικού δικαίου αορίστου χρόνου. 

Ο ΔΗΜΑΡΧΟΣ ΚΕΡΑΤΣΙΝΙΟΥ 
Έχοντας υπόψη: 

1) Τη με αριθμό 14229/3.6.1988 Δημόσια γνωστοποίηση Δημάρ¬ 
χου για πλήρωση μιας (1) θέσης ειδικού συνεργάτη, που δημοσιεύθηκε 
στις 4.6.1988 στην Εφημερίδα «ΡΙΖΟΣΠΑΣΤΗΣ*. 

2) Τη μοναδική αίτηση με αριθμό 14868/10.6.1988 της Πολυξέ¬ 
νης Μάλλιου του Νικολάου που υποβλήθηκε στην υπηρεσία του Δήμου, 
για την πλήρωση της πιο πάνω θέσης. 

3) Το γεγονός ότι η πιο πάνω ενδιαφερόμενη διαθέτει τα προσόντα 
που κρίνονται απαραίτητα για την κάλυψη αυτής της ειδικής θέσης. 

4) Τον Οργανισμό Εσωτερικής Υπηρεσίας του Δήμου (ΦΕΚ 146/ 
17.3.1988, τ. Β'). 

5) Τις υπηρεσιακές ανάγκες. 

6) Τις διατάξεις του άρθρου 67 του Ν. 1416/84. 

7) Τις διατάξεις του άρθρου 105 παρ. 1 περ. δ' του Πρ. Δ/τος 76/ 
85. αποφασίζουμε: 

Προσλαμβάνουμε την Πολυξένη Μάλλιου του Νικολάου ως Ειδική 
Συνεργάτιδα του Δήμου μας, σε κενή οργανική θέση, με σύμβαση εργα¬ 
σίας ιδιωτικού δικαίου αορίστου χρόνου, σύμφωνα με τις διατάξεις του 
άρθρου 67 του Ν. 1416/84. 

Την πιο πάνω κρίνουμε κατάλληλη για την πλήρωση της θέσης αυ¬ 
τής, επειδή διαθέτει ειδική εμπειρία στον τομέα της οργάνωσης πολιτι¬ 
στικών δραστηριοτήτων. 

Συγκεκριμένα θα έχει την όλη ευθύνη του προγραμματισμού για τις 
πολιτιστικές εκδηλώσεις του Δήμου, την οργάνωση της λειτουργίας των 
Σχολών και των Γωνιών Νεολαίας στα Πολιτιστικά Κέντρα και θα συ¬ 
νεργάζεται με τους γειτονικούς Δήμους για τις κοινές εκδηλώσεις, πα¬ 
ρέχοντας συμβουλές και διατυπώνοντας εξειδικευμένες γνώμες γραπτά 
ή προφορικά προς το Δήμαρχο ή το Δημοτικό Συμβούλιο. 

Το έργο της θα είναι επιτελικό και δεν θα έχει αποφασιστική αρμοδιό¬ 
τητα οποιασδήποτε μορφής. 

Οι αποδοχές της παραπάνω ειδικής συνεργάτιδας θα καθοριστούν 
σύμφωνα με το άρθρο 23 παρ. 2 του Ν. 1288/1982 (ΦΕΚ Α 120). 

Ο τρόπος και οι ώρες απασχόλησης της προσλαμβανόμενης θα καθο¬ 
ριστούν με την υπογραφή ειδικής σύμβασης εργασίας ιδιωτικού δικαίου 
αορίστου χρόνου. 

Η απόφαση αυτή να δημοσιευθεϊ στην Εφημερίδα της Κυβερνή¬ 
σεως. 

Κερατσίνι, 17 Ιουνίου 1988 
Ο Δήμαρχος 

ΔΗΜΗΤΡΗΣ ΣΑΡΑΦΟΓΛΟΥ 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 




